Akken i d-nebder yakkan tabadut n tiremt n tsiwelt ( le moment de la narration) akken i d-yenna Reuter « D akken tiremt n tsiwelt tettuɣal ɣer lawan-nni ideg d-ttwaḥka teḥkayt, ilmend n wakud-nni melmi i d-teḍra ». Nufa-d tiremt n tsiwelt i yeṭṭuqten deg ungal Leɣruṛ n ṭṭmeɛ d tasiwelt mbaɛd taḥkayt ( narration ultérieur) acku amsawal mi ara aɣ-id-yeḥku yettuɣal ɣer deffir yettmeslay-d ɣef wayen yezrin, nufa-d daɣen tasiwelt d teḥkayt ddant akken (narration simultanée) amsawl yules-aɣ-id ineḍruyen di lawan ideg llan, am akken i d-nufa daɣen tasiwelt ixelḍen ( narration intércalée) anda amsawal yeḥka-aɣ-id ineḍruyen zrin d ineḍruyen i d iteddun.